rejauldu/bengali-wikipedia huggingface dataset:
ব্যাকরণে, বাক্যস্থিত যে বিশেষ্য বা সর্বনাম পদ ক্রিয়া সম্পন্ন করে তাকে ক্রিয়ার কর্তা বা কর্তৃকারক বলা হয়।বাংলা ভাষার ব্যাকরণ, নবম-দশম শ্রেণি, শিক্ষাবর্ষ ২০১৬, জাতীয় শিক্ষাক্রম ও পাঠ্যপুস্তক বোর্ড, ঢাকা, বাংলাদেশ ক্রিয়ার সঙ্গে 'কে' বা 'কারা' যোগ করে প্রশ্ন করলে যে উত্তর পাওয়া যায়, তা কর্তৃকারককে নির্দেশ করে। একে "কর্তাকারক"ও বলা হয়বাংলা ভাষার ব্যাকরণ ও নির্মিতি, নবম-দশম শ্রেণি, ২০২১ শিক্ষাবর্ষ, জাতীয় শিক্ষাক্রম ও পাঠ্যপুস্তক বোর্ড, ঢাকা, বাংলাদেশ।  উদাহরণ: খোকা বই পড়ে। (কে বই পড়ে? খোকা - কর্তৃকারক)। মেয়েরা ফুল তোলে। (কে ফুল তোলে? মেয়েরা - কর্তৃকারক)।   প্রকারভেদ  কর্তৃকারকের বহুবিধ প্রকারভেদ বিদ্যমান।   কর্তৃকারক বাক্যের ক্রিয়া সম্পাদনের বৈচিত্র্য বা বৈশিষ্ট্য অনুযায়ী চার প্রকারের হয়ে থাকে:   মুখ্য কর্তা: যে নিজে নিজেই ক্রিয়া সম্পাদন করে, সে মুখ্য কর্তা। যেমন- ছেলেরা ফুটবল খেলছে। মুষলধারে বৃষ্টি পড়ছে।  প্রযোজক কর্তা: মূল কর্তা যখন অন্যকে কোনো কাজে নিয়োজিত করে তা সম্পন্ন করায়, তখন তাকে প্রযোজক কর্তা বলে। যেমন- শিক্ষক ছাত্রদের ব্যাকরণ পড়াচ্ছেন।  প্রযোজ্য কর্তা: মূল কর্তার করণীয় কাজ যাকে দিয়ে সম্পাদিত হয়, তাকে প্রযোজ্য কর্তা বলা হয়। যেমন- শিক্ষক ছাত্রদের ব্যাকরণ পড়াচ্ছেন।  ব্যতিহার কর্তা: কোনো বাক্যে যে দুটো কর্তা একত্রে একজাতীয় কাজ সম্পাদন করে, তাদের ব্যতিহার কর্তা বলে। যেমন- বাঘে-মহিষে এক ঘাটে জল খায়। রাজায়-রাজায় লড়াই, উলুখাগড়ার প্রাণান্ত।   বাক্যের বাচ্য বা প্রকাশভঙ্গি অনুসারে কর্তা তিন রকমের হতে পারে:  কর্মবাচ্যের কর্তা: কর্মপদের প্রাধান্যসূচক বাক্যে বসে। যেমন- পুলিশ দ্বারা চোর ধৃত হয়েছে।  ভাববাচ্যের কর্তা: ক্রিয়ার প্রাধান্যসূচক বাক্যে বসে। যেমন- আমার যাওয়া হবে না।  কর্ম-কর্তৃবাচ্যের কর্তা: বাক্যে কর্মপদই যখন কর্তৃস্থানীয় হয়। যেমন- বাঁশি বাজে। কলমটা লেখে ভালো।   কর্তৃকারকে বিভিন্ন বিভক্তির ব্যবহার   (ক)প্রথমা বা শূন্য বা অ-বিভক্তিহামিদ বই পড়ে।গগনে গরজে মেঘ।ঘরেতে ভ্রমর এলো গুনগুনিয়ে।জল পড়ে, পাতা নড়ে।জেলে মাছ ধরে।শ্রদ্ধাবান লভে জ্ঞান অন্যে কভু নয়।সাপুড়ে সাপ খেলায়।ছেলেরা ফুটবল খেলছে।মুষলধারে বৃষ্টি পড়ছে।শিক্ষক ছাত্রদের ব্যাকরণ পড়াচ্ছেন।রাখাল গরুকে ঘাস খাওয়ায়।(খ)দ্বিতীয়া বা কে বিভক্তিবশিরকে যেতে হবে।শিক্ষক ছাত্রদের ব্যাকরণ পড়াচ্ছেন।রাখাল গরুকে ঘাস খাওয়ায়।(গ)তৃতীয়া বা দ্বারা বিভক্তিফেরদৌসী কর্তৃক শাহনামা রচিত হয়েছে।নজরুল কর্তৃক অগ্নিবীণা রচিত হয়।পুলিশ দ্বারা চোর ধৃত হয়েছে।(ঘ)পঞ্চমী বিভক্তি(ঙ)ষষ্ঠী বা র বিভক্তি আমার যাওয়া হয় নি।(চ)সপ্তমী বা এ বিভক্তিগাঁয়ে মানে না, আপনি মোড়ল।দশে মিলে করি কাজ।বাপে না জিজ্ঞাসে, মায়ে না সম্ভাষে।পাগলে কিনা বলে, ছাগলে কিনা খায়।বাঘে-মহিষে খানা একঘাটে খাবে না।দশে মিলে করি কাজ।য় বিভক্তিঘোড়ায় গাড়ি টানে।রাজায়-রাজায় লড়াই।তে বিভক্তিগরুতে দুধ দেয়।বুলবুলিতে ধান খেয়েছে খাজনা দেব কীসে?গরুতে গাড়ি টানে।   আরো দেখুন   কারক  কর্ম কারক  করণ কারক  অপাদান কারক  সম্প্রদান কারক  অধিকরণ কারক  বাংলা ব্যাকরণ  বাংলা ভাষা  বিভক্তি   তথ্যসূত্র   বিষয়শ্রেণী:বাংলা ব্যাকরণ বিষয়শ্রেণী:কারক
নিজামপুর ইউনিয়ন বাংলাদেশের দক্ষিণ-পশ্চিমাঞ্চলীয় বৃহত্তর খুলনা বিভাগের জেলা যশোরের অন্তর্গত শার্শা উপজেলার একটি ইউনিয়ন।  গ্রামসমূহ  গোড়পাড়া উত্তরপাড়া  গোড়পাড়া সরদার পাড়া  গোড়পাড়া কলোনীপাড়া  চান্দুড়িয়ারঘোপ  কন্দর্পপুর  কন্দর্পপুর ভাইনা  কানাই নগর  কেরালখালী  ছোট বসন্তপুর  পাড়িয়ারঘোপ   নিশ্চিন্তপুর  বড় বসন্তপুর  সোনানদীয়া  গাতীপাড়া  আমতলা গাতীপাড়া  একঝালা  বড় নিজামপুর  শ্রীকোনা  ছোট নিজামপুর  তথ্যসূত্র  বিষয়শ্রেণী:শার্শা উপজেলার ইউনিয়ন বিষয়শ্রেণী:যশোর জেলার ইউনিয়ন বিষয়শ্রেণী:খুলনা বিভাগের ইউনিয়ন
থাম্ব|150px|ডান|টুয়েন্টি২০ বিশ্বকাপ ট্রফি আইসিসি বিশ্ব টুয়েন্টি২০ ট্রফি আন্তর্জাতিক ক্রিকেট কাউন্সিল পরিচালিত আইসিসি বিশ্ব টুয়েন্টি২০ প্রতিযোগিতার চূড়ান্ত খেলায় বিজয়ী দলকে প্রদান করা হয় ও এটি প্রতিযোগিতার মূল পুরস্কারের নাম। পুরুষদের আইসিসি বিশ্ব টুয়েন্টি২০ ট্রফির বৈশিষ্ট্য নিম্নরূপ:-   লন্ডনভিত্তিক বিখ্যাত জুয়েলারী প্রতিষ্ঠান লিঙ্কস অব লন্ডন ট্রফির নক্সা ও ট্রফি তৈরি করে।  রূপা ও রোডিয়াম দিয়ে তৈরি।  ট্রফির ওজন প্রায় ৭.৫ কিলোগ্রাম।  ট্রফির উচ্চতা ৫১ সেন্টিমিটার, শীর্ষে ট্রফির ব্যাস ১৯ সেন্টিমিটার এবং ভিত্তিমূলের ব্যাস ১৪ সেন্টিমিটার।   আরও দেখুন   আইসিসি বিশ্ব টুয়েন্টি২০  ২০১৪ আইসিসি বিশ্ব টুয়েন্টি২০  ২০১৪ আইসিসি মহিলা বিশ্ব টুয়েন্টি২০  আইসিসি পুরস্কার  আইসিসি টি২০আই চ্যাম্পিয়নশিপ   বহিঃসংযোগ    Home Page of ICC  World Twenty20 Trophy facts by ICC  বিষয়শ্রেণী:আইসিসি বিশ্ব টুয়েন্টি২০ বিষয়শ্রেণী:টুয়েন্টি২০ ক্রিকেট
ফরিদপুর-১৪ আসন ছিল বাংলাদেশের জাতীয় সংসদের নির্বাচনী এলাকার একটি। এটি ফরিদপুর জেলায় অবস্থিত জাতীয় সংসদের আসন ছিল।   সীমানা    ইতিহাস  ফরিদপুর-১৪ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৭৩মোহাম্মদ আসমত আলী খানবাংলাদেশ আওয়ামী লীগ১৯৭৯সরদার এ কে এম নাসির উদ্দিনবাংলাদেশ জাতীয়তাবাদী দলআসন বিলুপ্ত   নির্বাচন    তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"  বিষয়শ্রেণী:ফরিদপুর জেলার জাতীয় সংসদীয় বিলুপ্ত আসন বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:১৯৮৪-এ বিলুপ্ত
হিউ রিচার্ড ব্রমলি-ডেভেনপোর্ট, ওবিই (; জন্ম: ১৮ আগস্ট, ১৮৭০ - মৃত্যু: ২৩ মে, ১৯৫৪) চেশায়ারের কেপসথর্ন হল এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৯৬ থেকে ১৮৯৯ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর কাউন্টি ক্রিকেটে মিডলসেক্সের পক্ষে খেলেছেন তিনি। এছাড়াও কেমব্রিজ বিশ্ববিদ্যালয়ের পক্ষে খেলেছেন তিনি। দলে মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি বামহাতি ফাস্ট বোলিং করতেন হিউ ব্রমলি-ডেভেনপোর্ট।  প্রথম বিশ্বযুদ্ধে রয়্যাল ইঞ্জিনিয়ার্স হিসেবে কাজ করেছেন। যুদ্ধে অসামান্য অবদান রাখার স্বীকৃতিস্বরূপ ওবিই পদবীতে ভূষিত হন।   খেলোয়াড়ী জীবন  এটন কলেজে অধ্যয়ন শেষে কেমব্রিজের ট্রিনিটি কলেজে পড়াশোনা করেছেন। ১৮৯২ থেকে ১৮৯৩ সময়কালে কেমব্রিজ বিশ্ববিদ্যালয়ের পক্ষে প্রথম-শ্রেণীর ক্রিকেটে অংশগ্রহণ করেছেন হিউ ব্রমলি-ডেভেনপোর্ট। এরপর ১৮৯৬ থেকে ১৮৯৮ সাল পর্যন্ত মিডলসেক্সের পক্ষে খেলেছেন।  সমগ্র খেলোয়াড়ী জীবনে চার টেস্টে অংশগ্রহণ করার সুযোগ পেয়েছেন। অংশগ্রহণকৃত চার টেস্টের সবকটিতেই প্রতিপক্ষীয় দল ছিল দক্ষিণ আফ্রিকা। ১৮৯৫-৯৬ মৌসুমে স্যার টিম ও’ব্রায়ানের নেতৃত্বে ইংরেজ দল তিন টেস্ট নিয়ে গড়া সিরিজ খেলার উদ্দেশ্যে দক্ষিণ আফ্রিকা গমন করে। ১৩ ফেব্রুয়ারি, ১৮৯৬ তারিখে পোর্ট এলিজাবেথের ক্রুসেডার্স গ্রাউন্ডে অনুষ্ঠিত খেলায় স্বাগতিক দক্ষিণ আফ্রিকার বিপক্ষে সিরিজের প্রথম টেস্টে অভিষেক ঘটে তার। ঐ টেস্টে দক্ষিণ আফ্রিকার পক্ষে - এফ.জে. কুক, আর.এ. গ্লিসন, সি.এফ.ডব্লিউ. হাইম, জে. মিডলটন, আর.এম. পুর, জে.এইচ. সিনক্লেয়ার, জে.টি. উইলোবি এবং ইংল্যান্ডের পক্ষে - এইচ.আর. ব্রোমলি-ডেভেনপোর্ট, এইচ.আর. বাট, সি. বি. ফ্রাই, দ্য সেভেন্থ লর্ড হক, টি.ডব্লিউ. হেওয়ার্ড, এ.জে.এল. হিল, এ.এম. মিলার, সি.ডব্লিউ. রাইট, এস.এম.জে. উডসের একযোগে অভিষেক পর্ব সম্পন্ন হয়েছিল।  দক্ষিণ আফ্রিকার এ. বি. ট্যানক্রেড, ইন্স, রিচার্ডস ও রো - সম্পূর্ণরূপেই ব্যর্থ হয়েছিলেন। জর্জ লোহম্যান দ্বিতীয় ইনিংসে অসাধারণ বোলিংশৈলী উপহার দেন। হ্যাট্রিকসহ ৮/৭ করেন ও স্বাগতিকদেরকে মাত্র ৩০ রানে গুটিয়ে দেন। দক্ষিণ আফ্রিকার ঐ ইনিংসটি ১৯৫৪-৫৫ মৌসুমে নিউজিল্যান্ডের ২৬ রান করা পর্যন্ত সর্বনিম্ন দলীয় ইনিংসরূপে স্বীকৃতি পায়। খেলায় তার দল ২৮৮ রানে বিজয়ী হয়েছিল।   ব্যক্তিগত জীবন  টেস্ট ক্রিকেটারদের মধ্যে লক্ষ্মণ শিবরামকৃষ্ণাণের সাথে যৌথভাবে দীর্ঘ বংশগত নাম ধারণ করে আছেন হিউ ব্রমলি-ডেভেনপোর্ট। ২৩ মে, ১৯৫৪ তারিখে ৮৩ বছর বয়সে লন্ডনের দক্ষিণ কেনসিংটন এলাকায় হিউ ব্রমলি-ডেভেনপোর্টের দেহাবসান ঘটে।   তথ্যসূত্র    আরও দেখুন   আর্চি ম্যাকলারেন  ইংরেজ টেস্ট ক্রিকেটারদের তালিকা  টেস্ট ক্রিকেট অভিষেকে ৫ উইকেট লাভকারী দক্ষিণ আফ্রিকান ক্রিকেটারদের তালিকা           বহিঃসংযোগ       বিষয়শ্রেণী:১৮৭০-এ জন্ম বিষয়শ্রেণী:১৯৫৪-এ মৃত্যু বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী বিষয়শ্রেণী:আই জিঙ্গারির ক্রিকেটার বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:কেমব্রিজ বিশ্ববিদ্যালয়ের ক্রিকেটার বিষয়শ্রেণী:চেশায়ারের ক্রিকেটার বিষয়শ্রেণী:জেন্টলম্যানের ক্রিকেটার বিষয়শ্রেণী:জেন্টলম্যান অব ইংল্যান্ডের ক্রিকেটার বিষয়শ্রেণী:মিডলসেক্সের ক্রিকেটার বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার বিষয়শ্রেণী:লর্ড হক একাদশের ক্রিকেটার বিষয়শ্রেণী:এ. জে. ওয়েব একাদশের ক্রিকেটার
স্ট্যানলি স্টিফেন অবেরি (১৯ জুলাই ১৮৮৮ - ৭ মে ১৯৬৯) ছিলেন একজন ব্রিটিশ ট্রেড ইউনিয়নবাদী এবং লেবার পার্টির রাজনীতিবিদ। তিনি ১৯৪৫ থেকে ১৯৬৪ সাল পর্যন্ত ব্রিস্টল সেন্ট্রালের সংসদ সদস্য (এমপি) হিসেবে দায়িত্ব পালন করেছিলেন।  অবেরি একজন আগ্রহী স্থানীয় ইতিহাসবিদ ছিলেন এবং এই বিষয়ে বেশ কয়েকটি বই প্রকাশ করেছিলেন।"Stanley Stephen Awbery Collection". Glamorgan Archives. Retrieved 29 October 2011.   তথ্যসূত্র      Leigh Rayment's Historical List of MPs     বহিঃসংযোগ      বিষয়শ্রেণী:যুক্তরাজ্যের সংসদ সদস্য ১৯৫৯-১৯৬৪ বিষয়শ্রেণী:যুক্তরাজ্যের সংসদ সদস্য ১৯৫৫-১৯৫৯ বিষয়শ্রেণী:যুক্তরাজ্যের সংসদ সদস্য ১৯৫১-১৯৫৫ বিষয়শ্রেণী:যুক্তরাজ্যের সংসদ সদস্য ১৯৫০-১৯৫১ বিষয়শ্রেণী:যুক্তরাজ্যের সংসদ সদস্য ১৯৪৫-১৯৫০ বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:১৯৬৯-এ মৃত্যু বিষয়শ্রেণী:১৮৮৮-এ জন্ম বিষয়শ্রেণী:পরিবহন ও সাধারণ শ্রমিক ইউনিয়ন সমর্থিত সংসদ সদস্য
ডালাস ব্ল্যাক প্রাইড ( ডালাস সাউদার্ন প্রাইড নামেও পরিচিত) হল ডালাস-ফোর্ট ওয়ার্থ মেট্রোপ্লেক্সে বসবাসকারী ক্রমবর্ধমান কৃষ্ণাঙ্গ এলজিবিটি সম্প্রদায়ের মানুষদের দ্বারা উদযাপিত একটি অনুষ্ঠান। এই অনুষ্ঠানটি প্রতি বছর একটি বিশেষ দিনে অনুষ্ঠিত হয়। এই অনুষ্ঠানটি পাঁচ দিন ব্যাপী  অনুষ্ঠিত হয়।  ডালাস ব্ল্যাক প্রাইড অনুষ্ঠানটির সূচনা হয় ১৯৯৬ সালে।এই অনুষ্ঠানুটি ডালাস-ফোর্ট ওয়ার্থের  কৃষ্ণাঙ্গ এলজিবিটি সম্প্রদায়ের মানুষদের একটি সাংস্কৃতিক প্রতীক।  অনুষ্ঠানটি প্রতি বছর শরৎকালে অনুষ্ঠিত হয়। মোটামুটি সেপ্টেম্বরের শেষের দিকে অথবা অক্টোবরের শুরুতে ডালাস-ফোর্ট ওয়ার্থের  কৃষ্ণাঙ্গ এলজিবিটি সম্প্রদায়ের মানুষেরা এই অনুষ্ঠান উদযাপন করে।  ডালাস ব্ল্যাক প্রাইড অনুষ্ঠানটি টেক্সাসের স্টেট ফেয়ার  উৎসব এবং ডালাসের স্টেট ফেয়ার ক্লাসিক উৎসবের সাথে একযোগে অনুষ্ঠিত হয়। এছাড়াও এই উৎসবের আরেকটি অবিচ্ছেদ্য অংশ হল ডালাস হার প্রাইড। এটি আসলে ডালাস ব্ল্যাক প্রাইড উৎসবের সংগথকদের দ্বারা অনুমোদিত একটি অনুষ্ঠান যা মূলত মহিলা অংশগ্রহনকারীদের দ্বারা উপস্থাপিত হয়। প্রতি বছর প্রায় ১৫,০০০ মানুষ ডালাস ব্ল্যাক প্রাইড অনুষ্ঠানে অংশগ্রহণ করে, যা এটিকে টেক্সাসের বৃহত্তম কৃষ্ণাঙ্গ সমকামী গৌরব পদযাত্রা অনুষ্ঠান হিসাবে স্বীকৃতি দিয়েছে। এটি দেশের বৃহত্তম অনুষ্ঠানগুলির মধ্যে একটি।    জুনটিন্থ উইকএন্ড  ঐতিহ্যগতভাবে জুনটিন্থ উইকএন্ড  হল ডালাসের কৃষ্ণাঙ্গ সমকামী সম্প্রদায়ের দ্বারা অনুষ্ঠিত বছরের প্রথম অনুষ্ঠান। শরৎকালে অনুষ্ঠিত ডালাস ব্ল্যাক প্রাইড অনুষ্ঠানের মতো এখানেও স্থানীয় কৃষ্ণাঙ্গ এলজিবিটি সম্প্রদায়ের মানুষেরা যোগদান করে। এই অনুষ্ঠানটি ডালাস-ফোর্ট ওয়ার্থ মেট্রোপ্লেক্সে  অঞ্চলে বসবাসকারী কৃষ্ণাঙ্গ এলজিবিটি সম্প্রদায়ের ক্ষমতায়নের জন্য বিশেষভাবে অনুষ্ঠিত হয়। অনেক স্থানীয় এবং আন্তর্জাতিক দর্শনার্থী এই অনুষ্ঠান উদযাপনে অংশগ্রহণ করেন।   তথ্যসূত্র   বিষয়শ্রেণী:এলজিবিটিকিউ অনুষ্ঠান
তারিখুত তাবারি (বা আসল নাম: তারিখুল রসুল ওয়াল মুলুক Arabic: تاريخ الرسل والملوك Tarikh al-Rusul wa al-Muluk, popularly known Tarikh al-Tabari, Persian: تاریخ طبری) হল আরবি ভাষায় লিখিত ইতিহাসগ্রন্থ। ইংরেজী ভাষায় এটি 'হিস্ট্রি অব দ্যা প্রোফেটস অ্যান্ড কিংস' নামে পরিচিত। পারস্যরGaston Wiet, etc, "The Great Medieval Civilizations: cultural and scientific development. ভলিউম ৩. The great medieval civilizations. খন্ড ১", Published by Allen and Unwin, 1975. পৃষ্ঠা: ৭২২:In the meantime another author, Tabari, Persian by origin, had been unobtrusively at work on two monumental pieces of writing, a commentary on the Koran .. লেখক ও ঐতিহাসিক মুহাম্মদ ইবনে জারির আল তাবারি এটি রচনা করেন। এতে সৃষ্টির শুরু থেকে ৯১৫ সাল পর্যন্ত সময়ের মুসলিম ও মধ্যপ্রাচ্য সংক্রান্ত ঘটনা লিপিবদ্ধ আছে। তাবারির তুর্কি ছাত্র আবু আবদুল্লাহ বিন আহমদ বিন জাফর আল ফারগানি এতে পরিশিষ্ট যোগ করেন।হিস্ট্রি অ্যান্ড হিস্টোরিয়ানস, Claude Cahen, Religion, Learning and Science in the 'Abbasid Period, ed. M. J. L. Young, J. D. Latham, R. B. Serjeant, (ক্যামব্রিজ ইউনিভার্সিটি প্রেস, ১৯৯০), ২০৩.Ibn Jarir al-Tabari, The History of al-Tabari Vol. 1: General Introduction and From the Creation to the Flood, transl. Franz Rosenthal, (স্টেট ইউনিভার্সিটি অব নিউ ইয়র্ক প্রেস, ১৯৮৯), ৭.  আরও দেখুন  মুসলিম ইতিহাসবিদদের তালিকা  তথ্যসূত্র  বিষয়শ্রেণী:ইরানি সাহিত্য বিষয়শ্রেণী:সুন্নি সাহিত্য বিষয়শ্রেণী:১০ম শতাব্দীর ইতিহাস গ্রন্থ বিষয়শ্রেণী:১০ম শতাব্দীর আরবি গ্রন্থ বিষয়শ্রেণী:মুহাম্মদ ইবনে জাফর আল তাবারির রচনাকর্ম বিষয়শ্রেণী:১০ম শতাব্দীর আরবি বই বিষয়শ্রেণী:মধ্যপ্রাচ্যের ইতিহাস বিষয়শ্রেণী:ইসলামের ইতিহাস বিষয়শ্রেণী:সর্বজনীন ইতিহাসের বই
মোঃ ফাইম ভারতের একজন রাজনীতিবিদ এবং  সমাজবাদী পার্টির সদস্য। তিনি ২০১২ উত্তরপ্রদেশ বিধানসভা উপ-নির্বাচনে, ষোড়শ উত্তরপ্রদেশ বিধানসভা নির্বাচনে এবং সপ্তদশ উত্তরপ্রদেশ বিধানসভা নির্বাচনে বিজয়ী হয়ে বিলারি বিধানসভা কেন্দ্রের প্রতিনিধিত্ব করেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:উত্তরপ্রদেশ বিধানসভার সদস্য বিষয়শ্রেণী:সমাজবাদী পার্টির রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:উত্তরপ্রদেশ বিধানসভার সদস্য ২০১২-২০১৭ বিষয়শ্রেণী:উত্তরপ্রদেশের সমাজবাদী পার্টির রাজনীতিবিদ বিষয়শ্রেণী:উত্তরপ্রদেশ বিধানসভার সদস্য ২০১৭-২০২২
২০২০ গ্রীষ্মকালীন অলিম্পিকে ফুটবল – পুরুষদের প্রতিযোগিতার গ্রুপ সি-এর সকল ম্যাচ ২০২১ সালের ২২ হতে ২৮শে জুন তারিখ পর্যন্ত জাপানের সাপ্পোরোর সাপ্পোরো ডোম, রিফুর মিয়াগি স্টেডিয়াম এবং সাইতামার সাইতামা স্টেডিয়ামে অনুষ্ঠিত হবে। এই গ্রুপে মিশর, স্পেন, আর্জেন্টিনা এবং অস্ট্রেলিয়া একে অপরের মুখোমুখি হবে।  দল    দল  পাত্র    কনফেডারেশন    অংশগ্রহণ     সি১    ৩  ২০১৯ আফ্রিকা অনূর্ধ্ব-২৩ কাপ অব নেশন্স রানার-আপ ক্যাফ  ২২ নভেম্বর ২০১৯  ১২তম  ২০১২  চতুর্থ স্থান (১৯২৮, ১৯৬৪) সি২    ২  ২০১৯ উয়েফা ইউরোপীয় অনূর্ধ্ব-২১ চ্যাম্পিয়নশিপ চ্যাম্পিয়ন  উয়েফা  ৩০ জুন ২০১৯  ১১তম  ২০১২  স্বর্ণ পদক (১৯৯২) সি৩    ১  ২০২০ কনমেবল প্রাক-অলিম্পিক প্রতিযোগিতা চ্যাম্পিয়ন  কনমেবল  ৯ ফেব্রুয়ারি ২০২০  ৯ম  ২০১৬  স্বর্ণ পদক (২০০৪, ২০০৮) সি৪    ৪  ২০২০ এএফসি অনূর্ধ্ব-২৩ চ্যাম্পিয়নশিপ তৃতীয় স্থান  এএফসি  ২৫ জানুয়ারি ২০২০  ৮ম  ২০০৮  চতুর্থ স্থান (১৯৯২)  পয়েন্ট টেবিল  কোয়ার্টার-ফাইনালে,  গ্রুপ সি-এর প্রথম স্থান অধিকারী দল গ্রুপ ডি-এর দ্বিতীয় স্থান অধিকারী দলের মুখোমুখি হবে।  গ্রুপ সি-এর দ্বিতীয় স্থান অধিকারী দল গ্রুপ ডি-এর প্রথম স্থান অধিকারী দলের মুখোমুখি হবে।  ম্যাচ নিম্নে তালিকাভুক্ত ম্যাচগুলোর সময় জাপান মান সময় অনুযায়ী উল্লেখ করা হয়েছে (ইউটিসি+৯)।  মিশর বনাম স্পেন  আর্জেন্টিনা বনাম অস্ট্রেলিয়া  মিশর বনাম আর্জেন্টিনা  অস্ট্রেলিয়া বনাম স্পেন  অস্ট্রেলিয়া বনাম মিশর  স্পেন বনাম আর্জেন্টিনা  তথ্যসূত্র  বহিঃসংযোগ  ফিফায় ২০২০ গ্রীষ্মকালীন অলিম্পিকে ফুটবল – পুরুষদের প্রতিযোগিতা    গ্রুপ সি
মোহাম্মদ নাইম (জন্ম ২২ আগস্ট ১৯৯৯) একজন বাংলাদেশী ক্রিকেটার।  তিনি ২২ ফেব্রুয়ারি ২০১৮ সালে  ঢাকা প্রিমিয়ার ডিভিশন ক্রিকেট লিগে লিজেন্ডস অব রূপগঞ্জ ক্লাবের হয়ে লিস্ট এ ক্রিকেট তালিকায় স্থান অর্জন করেছিলেন। তিনি লিস্ট এ ক্রিকেটে অভিষেকের আগে ২০১৮ আইসিসি অনূর্ধ্ব-১৯ ক্রিকেট বিশ্বকাপে বাংলাদেশের দলে ছিলেন।  তিনি ১৫ ই অক্টোবর ২০১৮ সালে ১৯১৮-১৯ জাতীয় ক্রিকেট লিগে ঢাকা মেট্রোপলিস ক্রিকেট দলে প্রথম-শ্রেণীর ক্রিকেটে আত্মপ্রকাশ করেছিলেন। অক্টোবরে ২০১৮ সালে ২০১৯ বাংলাদেশ প্রিমিয়ার লিগে ঢাকা ডায়নামাইটস দলে তাকে জায়গা দেওয়া হয়েছিল। ১২ জানুয়ারি ২০১৯ সালের বাংলাদেশ প্রিমিয়ার লিগে ঢাকা ডায়নামাইটসের হয়ে টি-টোয়েন্টি ক্রিকেটে আত্মপ্রকাশ করেছিলেন।   তিনি ২০১৮-১৯ ঢাকা প্রিমিয়ার ডিভিশন ক্রিকেট লিগ টুর্নামেন্টে রূপগঞ্জের হয়ে শীর্ষস্থানীয় রান সংগ্রহকারী, ১৬ ম্যাচে ৮০৭ রান নিয়ে ছিলেন।   ২০১৯ সালের বঙ্গবন্ধু বিপিএলে তিনি রংপুর রেন্ঞ্জার্সের হয়ে খেলবেন।   আন্তর্জাতিক কর্মজীবন  ২০১৯ এর অক্টোবরে ভারত সফর সিরিজের টি২০আই স্কোয়াডে তার নাম অন্তর্ভুক্ত করা হয়। বাংলাদেশ জাতীয় দলের হয়ে ভারতের বিপরীতে টুয়েন্টি২০ আন্তর্জাতিক (টি২০আই) ক্রিকেটে তার অভিষেক হয় ৩ নভেম্বর ২০১৯ তারিখে।  ২০২০ সালের ফেব্রুয়ারিতে জিম্বাবুয়ের সাথে সিরিজে বাংলাদেশ জাতীয় দলের একদিনের আন্তর্জাতিক স্কোয়াডে তাকে অন্তর্ভুক্ত করা হয়। একই সিরিজের শেষ ও তৃতীয় ওডিআই ম্যাচে ৬ ফেব্রুয়ারি ২০২০ জিম্বাবুয়ের বিপরীতে তার অভিষেক হয়।  তথ্যসূত্র    বহিঃসংযোগ      বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:লিজেন্ডস অব রূপগঞ্জের ক্রিকেটার বিষয়শ্রেণী:ঢাকা মেট্রোপলিশের ক্রিকেটার বিষয়শ্রেণী:ঢাকা ডমিনেটর্সের ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৯-এ জন্ম বিষয়শ্রেণী:দক্ষিণ এশীয় গেমসে স্বর্ণপদক বিজয়ী বাংলাদেশী বিষয়শ্রেণী:বাংলাদেশের টেস্ট ক্রিকেটার বিষয়শ্রেণী:বাংলাদেশের একদিনের আন্তর্জাতিক ক্রিকেটার বিষয়শ্রেণী:বাংলাদেশের টুয়েন্টি২০ আন্তর্জাতিক ক্রিকেটার বিষয়শ্রেণী:ঢাকা থেকে আগত ক্রিকেটার বিষয়শ্রেণী:দক্ষিণ এশীয় গেমসের ক্রিকেটে পদক বিজয়ী বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
অম্বিকা সোনি (জন্ম- ১৩ নভেম্বর ১৯৪৩) হলেন বিশিষ্ট ভারতীয় রাজনীতিবিদ। তিনি ভারতের কেন্দ্রীয় পর্যটন এবং সংস্কৃতি মন্ত্রী ছিলেন।http://www.dailypioneer.com/home/online-channel/top-story/104614-soni-wasnik-sahai-resign-ahead-of-reshuffle.html ইনি ভারতীয় জাতীয় কংগ্রেসের অন্যতমা নেত্রী এবং পাঞ্জাব থেকে নির্বাচিত রাজ্যসভার সদস্যা।   তথ্যসূত্র    বহিঃসংযোগ   বিষয়শ্রেণী:১৯৪৩-এ জন্ম বিষয়শ্রেণী:১৯৪২-এ জন্ম বিষয়শ্রেণী:পাঞ্জাব, ভারতের ভারতীয় জাতীয় কংগ্রেসের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:ইন্দ্রপ্রস্থ মহিলা কলেজের প্রাক্তন শিক্ষার্থী বিষয়শ্রেণী:পাঞ্জাব, ভারতের রাজ্যসভা সদস্য বিষয়শ্রেণী:পাঞ্জাব, ভারতের রাজনীতিতে নারী বিষয়শ্রেণী:লাহোরের ব্যক্তি বিষয়শ্রেণী:২০শ শতাব্দীর ভারতীয় নারী রাজনীতিবিদ বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:রাজ্যসভার নারী সদস্য বিষয়শ্রেণী:ভারতীয় জাতীয় কংগ্রেস (সমাজতান্ত্রিক) এর রাজনীতিবিদ বিষয়শ্রেণী:ওয়েলহাম গার্লস স্কুলের প্রাক্তন শিক্ষার্থী বিষয়শ্রেণী:ভারতীয় জাতীয় কংগ্রেস (ইউ) এর রাজনীতিবিদ বিষয়শ্রেণী:২০শ শতাব্দীর ভারতীয় রাজনীতিবিদ বিষয়শ্রেণী:২১শ শতাব্দীর ভারতীয় রাজনীতিবিদ বিষয়শ্রেণী:ভারতীয় মন্ত্রিসভার নারী সদস্য
নুরা নদী (, নুরা; ) উত্তর-মধ্য-কাজাখস্তানের একটি প্রধান নদী। এটি প্রায় ৯৭৮ কিলোমিটার (৬০৮ মাইল) দীর্ঘ এবং  এলাকাজুড়ে বিস্তৃত।   পথ  নদীটি কিজিলতা পর্বতমালা থেকে উৎপন্ন হয়ে প্রথম দিকে উত্তর-উত্তরপশ্চিমে প্রায় ১০০ কিলোমিটার (৬২ মাইল) প্রবাহিত হয়। এরপরে এটি পশ্চিমে বাঁক নেয় এবং সেই দিকে ২২০ কিলোমিটার (১৪০ মাইল) প্রবাহিত হয়, তারপর দক্ষিণ-পশ্চিমে ১৮০ কিলোমিটার (১১০ মাইল) প্রবাহিত হয়। নুরা প্রায় ২০০ কিলোমিটার (১২০ মাইল) পথজুড়ে এঞ্জেল্ডির নিকটে উত্তর দিয়ে ঘুরে অবশেষে দক্ষিণ-পশ্চিমে ইরতিশ নদী তীরবর্তী নূর-সুলতানের কাছাকাছি পৌঁছে। সেখান থেকে, এটি প্রায় ৩০০ মাইল (৪৮০ কিলোমিটার) দক্ষিণ-পশ্চিমে প্রবাহিত হয়, ধারাবাহিক হ্রদগুলোর মধ্য দিয়ে প্রবাহিত হয় শেষ পর্যন্ত এন্ডোরহিক লেক টেঙ্গিজে গিয়ে সমাপ্ত হয়। নদীর বৃহত্তম শাখা নদী হ'ল শেরুবাইনুরা, উলকেনকুণ্ডিজি এবং আকবস্তু নদী। এটি ভারী সেচ এবং পৌরসভার জল সরবরাহের জন্য ব্যবহৃত হয়। মুখের গড় স্রাব প্রতি সেকেন্ডে ২৮.৩৯ ঘনমিটার (১,০০৩ ঘনফুট/সে)।  ইরতিশ-কারাগান্ডা খাল  অক্ষাংশে নুরা অতিক্রম করে। এই জায়গায় এটিকে একটি টানেল বলে মনে হয়। খালের পানির কিছু অংশ নুরায় ( এ একটি জলপ্রপাতের নিচে বাঁধের) মধ্যে পরিচালিত হয়।  সমরকন্দ জলাধার নুরা থেকে ক্যানাল ক্রসিং এর স্রোতবরাবর -এ নির্মাণ করা হয় যা তেমিরতৌ শহরের জন্য একটি সরোবর সৃষ্টি করে।   দূষণ  ১৯৭২ সালে, টেমিটারউ শহরের একটি অ্যাসিটালডিহাইড কারখানা প্রচুর পরিমাণে পারদ বর্জ্য নদীতে সঞ্চার করা শুরু করে। ১৯৯৭ সালে কারখানাটি বন্ধ হয়ে গেলেও নদী এবং তার আশপাশের অঞ্চলে প্রচুর পরিমাণে পারদ রয়ে গেছে। বেশিরভাগ পারদ টেমিটারু থেকে আন্তুমাক জলাধার পর্যন্ত ২৫-কিলোমিটার (১৬ মাইল) প্রসারিত জলের জলে ছড়িয়ে পড়ে সেখানেই বেশিরভাগ দূষণকারী পদার্থ আটকা পড়ে। তবুও, এখন পর্যন্ত ৭০ কিলোমিটার (৪৩ মাইল) নিম্ন প্রবাহে উল্লেখযোগ্য মাত্রায় পারদ পাওয়া যায় এবং অতিবৃষ্টির সময় দূষকগুলো সমস্ত প্লাবনভূমিতে ছড়িয়ে পড়ে এবং একটি বিস্তৃত সমস্যা তৈরি করে। প্রায় চারপাশে প্রায় ১৫,০০,০০০ ঘনমিটার (৫,৩০,০০,০০০ ঘনফুট) দূষিত মাটি সাইটটির চারপাশে রয়েছে। কয়লাভিত্তিক বিদ্যুৎকেন্দ্রগুলোর বর্জ্যও নদীকে দূষিত করে।   তথ্যসূত্র   বিষয়শ্রেণী:কাজাখস্তানের নদী বিষয়শ্রেণী:উইকিউপাত্তে স্থানাঙ্ক আছে
ড. লতিফুর খান ২০০২ সালে ডালাসের টেক্সাস বিশ্ববিদ্যালয়ে যোগদান করেছিলেন, যেখানে তিনি কম্পিউটার বিজ্ঞান বিভাগে অধ্যাপক হিসাবে গবেষণা ও শিক্ষকতা করছিলেন।    শিক্ষা  ডঃ লতিফুর খান ১৯৯৩ সালে বাংলাদেশ প্রকৌশল ও প্রযুক্তি বিশ্ববিদ্যালয় থেকে কম্পিউটার সায়েন্সে বিএসসি অর্জন করেছেন। তিনি ১৯৯৬ সালে ইউনিভার্সিটি অব সাউদার্ন ক্যালিফোর্নিয়ায় কম্পিউটার সায়েন্সে এমএসসি ডিগ্রি অর্জন করেছেন। তিনি ২০০০ সালে দক্ষিণ ক্যালিফোর্নিয়া বিশ্ববিদ্যালয় থেকে কম্পিউটার সায়েন্সে পিএইচডি ডিগ্রি অর্জন করেছেন।    পেশা  ডঃ লতিফুর খান ২০১২ সাল থেকে ডালাসের টেক্সাস বিশ্ববিদ্যালয়ে এরিক জোনসন স্কুল অফ ইঞ্জিনিয়ারিং অ্যান্ড কম্পিউটার সায়েন্সে কম্পিউটার সায়েন্সের অধ্যাপক হিসাবে কাজ করছেন। তিনি প্রথম দিকে ২০০ সালে ডালাসের টেক্সাস বিশ্ববিদ্যালয়ে যোগদান করেছিলেন এবং অধ্যাপক, সহযোগী অধ্যাপক এবং সহকারী অধ্যাপকের পদবি অর্জন করেছিলেন।  ড. খান মূলত বড় ডেটা ম্যানেজমেন্ট, ডেটা মাইনিং, মাল্টিমিডিয়া ইনফরমেশন ম্যানেজমেন্ট এবং শব্দার্থক ওয়েব  করেছেন এবং ৪০ টি জার্নালে ১৭০ টির বেশি প্রবন্ধ প্রকাশ করেছেন, পিয়ার  সম্মেলনের কার্যক্রম এবং তিনটি বইয়ে যেগুলো পর্যালোচিত হয়েছিলো।    পুরস্কার ও সম্মাননা    আইইইই টেকনিক্যাল অ্যাচিভমেন্ট অ্যাওয়ার্ড, ২০১২    এসিএম বিশিষ্ট বিজ্ঞানী, ২০১২    এমআরআই-এর জন্য এনএসএফ পুরস্কার: আশ্বাসযুক্ত ক্লাউড কম্পিউটিংয়ের জন্য একটি উপকরণের উন্নয়ন, ২০১২    আইবিএম অনুষদ পুরস্কার (গবেষণা), ২০১    বিগ ডেটা অ্যানালিটিক্স কারিকুলাম ডেভেলপমেন্ট, ২০১৭ সংরক্ষণ ও সুরক্ষার জন্য এনএসএফ পুরস্কার    রচিত বই    ডেটা মাইনিং সরঞ্জামগুলির নকশা এবং বাস্তবায়ন।    ম্যালওয়ার সনাক্তকরণের জন্য ডেটা মাইনিং সরঞ্জাম    ইনসাইডার হুমকি সনাক্তকরণে অ্যাপ্লিকেশন সহ বড় ডেটা অ্যানালিটিক্স।    সামাজিক নেটওয়ার্ক বিশ্লেষণ ও সুরক্ষিত করা।    মাল্টিমিডিয়া ডেটা মাইনিং এবং নলেজ আবিষ্কার    তথ্যসূত্র   বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশী কম্পিউটার বিজ্ঞানী বিষয়শ্রেণী:জীবিত ব্যক্তি
thumb|upright=1.5|মালয় বংশোদ্ভূত মাকাসার thumb| thumb| thumb|ভাষা শুনুন মালয় ভাষা (; , জাবি: ) একটি অস্ট্রোনেশীয় ভাষা। সুমাত্রা দ্বীপ ও মালয় উপদ্বীপকে বিভক্তকারী মালাক্কা প্রণালীর উভয় তীরেই মালয় জাতির লোকেরা এই ভাষায় কথা বলে। মালাক্কা প্রণালী সবসময়ই একটি গুরুত্বপূর্ণ সামুদ্রিক বাণিজ্যপথ বলে পর্যটকেরা মালয়দের ভাষার সংস্পর্শে আসে এবং ইন্দোনেশিয়ার দ্বীপগুলির সর্বত্র ভাষাটি ছড়িয়ে দেয়। ফলশ্রুতিতে মালয় ভাষা ইন্দোনেশিয়ার সার্বজনীন ভাষা বা লিঙ্গুয়া ফ্রাংকাতে পরিণত হয়। মূলত এই কারণেই ভাষাটিকে ইন্দোনেশিয়ার জাতীয় ভাষা হিসেবে নির্বাচন করা হয়।  মালয় ভাষার উপর ভিত্তি করেই ইন্দোনেশিয়াতে ইসলাম ধর্মের প্রসার ঘটে। একই ভাবে ইন্দোনেশিয়ার পূর্ব প্রান্তে খ্রিস্টধর্মের বিস্তারেও ভাষাটি ভূমিকা রেখেছে।  মালয় ভাষা মালয়েশিয়া, ইন্দোনেশিয়া এবং ব্রুনাইয়ের সরকারি ভাষা এবং সিঙ্গাপুর এর চারটি সরকারী ভাষার একটি। পূর্ব তিমুর এ এটি কর্মক্ষেত্রের ভাষা হিসেবে ব্যবহৃত হয়। এছাড়া মিয়ানমার, থাইল্যান্ড, সংযুক্ত আরব আমিরাত এবং মার্কিন যুক্তরাষ্ট্রতে ভাষাটি প্রচলিত। মালয় ভাষা ২ থেকে ৩ কোটি লোকের মাতৃভাষা।  ইন্দোনেশিয়া, মালয়েশিয়া ও ব্রুনাই রিয়াউ দ্বীপপুঞ্জে প্রচলিত মালয় উপভাষাটিকে আদর্শ মালয় ভাষা হিসেবে স্বীকৃতি দিয়েছে। ধারণা করা হয় রিয়াউ দ্বীপপুঞ্জেই ভাষাটির উৎপত্তি ঘটে। দেশভেদে মালয় ভাষা ভিন্ন ভিন্ন নামে পরিচিত।  মালয়েশিয়াতে এটি "বাহাসা মেলায়ু" বা "বাহাসা মালয়েশিয়া" নামে পরিচিত। ১৯৬৮ সালে এটি মালয়েশিয়ার একমাত্র সরকারি ভাষার স্বীকৃতি পায়। তবে সংখ্যালঘু ভারতীয় ও চীনা সম্প্রদায়ে ইংরেজির প্রচলন বেশি। ব্রুনাই ও সিঙ্গাপুরে এটি মালয় বা বাহাসা মেলায়ু নামে পরিচিত। উভয় দেশেই ইংরেজি বর্তমানে প্রভাব বিস্তার করছে। ইন্দোনেশিয়াতে এটি "বাহাসা ইন্দোনেশিয়া" নামে পরিচিত। ইন্দোনেশিয়াতে এটি একটি বহুজাতিক সার্বজনীন ভাষা। সম্প্রতি স্বাধীনতা লাভকারী পূর্ব তিমোরেও বাহাসা ইন্দোনেশিয়া প্রচলিত এবং কার্যভাষা হিসেবে সংবিধানে স্বীকৃত।  বাহাসা মেলায়ু এবং বাহাসা ইন্দোনেশিয়ার মধ্যে খুব বেশি পার্থক্য নেই। উচ্চারণ, বানান ও শব্দভাণ্ডারেই মূল পার্থক্যগুলি দেখা যায়।  পূর্বে মালয় ভাষা আরবি-ভিত্তিক জাবি লিপিতে প্রচলিত ছিল। কিন্তু ওলন্দাজ ও ব্রিটিশ উপনিবেশায়ন এর কারণে বর্তমানে মালয় ভাষা লাতিন লিপিতে প্রচলিত। তবে ব্রুনাইতে মালয় ভাষা এখনো দাপ্তরিকভাবে জাবি লিপিতে প্রচলিত।   তথ্যসূত্র   বিষয়শ্রেণী:মালয়-পলিনেশীয় ভাষা বিষয়শ্রেণী:মালয় ভাষা বিষয়শ্রেণী:সংযোগাত্মক ভাষা বিষয়শ্রেণী:ব্রুনেই এর ভাষা বিষয়শ্রেণী:ইন্দোনেশিয়ার ভাষা বিষয়শ্রেণী:মালয়েশিয়ার ভাষা বিষয়শ্রেণী:থাইল্যান্ডের ভাষা
আনকি একটি বিনামূল্যের এবং ওপেন-সোর্স ফ্ল্যাশকার্ড প্রোগ্রাম। এটি ব্যবহারকারীকে মুখস্থ করতে সাহায্য করার জন্য সক্রিয় স্মরণ পরীক্ষা এবং স্পেসড রিপিটিশন-এর মতো কৌশল ব্যবহার করে। নামটি "মুখস্থকরণ" (暗記) এর জন্য জাপানি শব্দ থেকে এসেছে।  ১৯৮০-এর দশকের শেষের দিকে সুপারমেমোর জন্য তৈরি করা এস.এম-২ অ্যালগরিদমটি ঐতিহাসিকভাবে প্রোগ্রামটিতে ব্যবহৃত স্পেসড রিপিটিশন পদ্ধতির ভিত্তি তৈরি করেছে। কার্ডে অগ্রাধিকার দেওয়ার এবং জরুরি অবস্থার ক্রমানুসারে ফ্ল্যাশকার্ড দেখানোর জন্য আঙ্কির অ্যালগরিদমটির বাস্তবায়ন পরিবর্তন করা হয়েছে। আঙ্কি ২৩.১০+ এ ফ্রি স্পেসড রিপিটিশন শিডিউলার (এফএসআরএস) অ্যালগরিদমের একটি সরাসরি বাস্তবায়নও রয়েছে, যা কার্ড পুনরাবৃত্তির আরও অনুকূল ব্যবধানের অনুমতি দেয়।  আঙ্কি বিষয়বস্তু-নিরপেক্ষ, এবং কার্ডগুলো এইচটিএমএল ব্যবহার করে উপস্থাপন করা হয় এবং এতে পাঠ্য, ছবি, শব্দ, ভিডিও,Played in a separate MPlayer window. এবং ল্যাটেক্স সমীকরণ অন্তর্ভুক্ত থাকতে পারে। কার্ডের ডেকগুলো, ব্যবহারকারীর পরিসংখ্যানের সাথে, ওপেন এসকিউলাইট ফরম্যাটে সংরক্ষিত থাকে।   আরো দেখুন    মেমরাইজ  ফ্ল্যাশকার্ড সফটওয়্যারের তালিকা  কম্পিউটার-সহায়তায় ভাষা শিক্ষা    তথ্যসূত্র   বিষয়শ্রেণী:মুক্ত পাইথন সফটওয়্যার প্রোগ্রাম বিষয়শ্রেণী:শিরোনামহীন উদ্ধৃতিসহ পাতা বিষয়শ্রেণী:মুক্ত শিক্ষামূলক সফটওয়্যার বিষয়শ্রেণী:মুক্ত ও উন্মুক্ত উৎসের অ্যান্ড্রয়েড সফটওয়্যার